KTMS เคาะราคาไอพีโอ 3.10 บ. เปิดจองซื้อ 7-15 ธ.ค.65
KTMS เคาะราคาขายไอพีโอที่ระดับ 3.10 บาทต่อหุ้น เปิดจองซื้อ 7-15 ธ.ค.65 โดยมี บล.โกลเบล็ก เป็นผู้จัดการการจัดจำหน่ายและรับประกันการจำหน่าย
KTMS เคาะราคาขายไอพีโอที่ระดับ 3.10 บาทต่อหุ้น เปิดจองซื้อ 7-15 ธ.ค.65 โดยมี บล.โกลเบล็ก เป็นผู้จัดการการจัดจำหน่ายและรับประกันการจำหน่าย
6 ธ.ค. 2565

บริษัท เคที เมดิคอล เซอร์วิส จำกัด (มหาชน) หรือ KTMS กำหนดราคาเสนอขายหุ้นสามัญเพิ่มทุนต่อประชาชนเป็นครั้งแรก (IPO) จำนวน 76,636,600 หุ้น ที่หุ้นละ 3.10 บาท โดยบริษัทจะเปิดให้จองซื้อหุ้น IPO สำหรับประชาชนทั่วไปเฉพาะกลุ่มซึ่งเป็นผู้ถือหุ้นของ บริษัท ฟิลเตอร์ วิชั่น จำกัด (มหาชน) หรือ FVC เฉพาะกลุ่มที่มีสิทธิได้รับการจัดสรรหุ้นตามสัดส่วนการถือหุ้น (Pre-emptive Rights) วันที่ 7-9 ธ.ค.65 และสำหรับบุคคลตามดุลยพินิจของผู้จัดจำหน่ายหลักทรัพย์ ผู้มีอุปการคุณของบริษัทและบริษัทย่อย และกรรมการ ผู้บริหาร และ/หรือ พนักงานของบริษัทและบริษัทย่อย วันที่ 13-15 ธ.ค.65
พร้อมแต่งตั้ง บล.โกลเบล็ก เป็นผู้จัดการการจัดจำหน่ายและรับประกันการจำหน่าย และบริษัท แคปปิตอล วัน พาร์ทเนอร์ จำกัด เป็นที่ปรึกษาทางการเงิน